Hugo De Rossi

page=420|thumb|150px|Geschichte der ladinischen literatur
page=61|150px|thumb|Bibliografia Ladina
page=62|150px|thumb

Hugo De Rossi (1875, Poza -1940, Dispruch) fova n funzioner asburgich a Dispruch de ravises fascianes. L fova n ativist dla Union Ladina tla capitela dl Tirol y l fova scialdi ntressà ala vedla lijëndes ladines de si valeda. Se stizan n bona pert sun l lëur dl pluan Giosef Brunel de Zepon ovel salvà truepa documentazion sun la tradizions, la usanzes y la credënzes di vedli ladins. L ova nce lascià n manuscrit de n dizioner fascian de gran valutaWalter Belardi "Profilo storico-politico della lingua e letteratura ladina" Roma, 1994.
Operes

Amò valch de i draghes
Amò valch da la Catertempora
Amò valch de la contessa de Doleda
Bregostana e le budele
Bregostane
Chel veie Baf e le sorice
Chel veie Pizagol e le strie
Cian bolfin
Ciaslea
Coche la é stada che son ruà sul bal dei Dolomitenladiner
Coche le strie fasc a moujer le vace di etres
Col de mé
Descrizion de la procescion da Sèn Vit
Don Palla
L Cuch
I Fedomes, Trevijegn e le Vivane
L paternoster
L segnal Partenop
I Unni
Invidia no porta ben
Jan de Pitorel
L cortel con nef crousc
L Cougol del Mat de Adam
L Crist de Fedaa
L destrutor del mur de la cortina de Sènt'Uliana
L fus de òr
L gial e la fémena sun Ruacia
L louf n vea de Nadal
L maitin di morc a Sènt'Uliana
L'om dal bosch (Salvan)
L' ost mbroià o la scomescia fatala. Farsa in un at
L Pavaruch
L Salvanel
L saut de Giòchele te la libertà
L traditor de fech
L veje dai cugologn
L Vivan sa Mazin
L voto de la procescion da Sèn Vit
La bregostana e la veia Cinch
La Bregostana e la masciara
La Bregostana sa Palua
La carmelitana
La Catertempora
La contessa da Doleda (1)
La contessa da Doleda (2)
La Cristianisazion
La fémena senza ciaf
La frabica de la gejia de Sènt'Uliana
La gran ciampana da Sèn Jan
La lum di morc
La Marmolèda
La palparota (Cea)
La Sagra de Sènt'Uljana
La stria sul ciar
La trota
La vea apede n mort
La veia Costacia e la rana
La veia di cougologn
La veia Poca
La Vivana da Mazin
Ladrones
L'ancona apede l pont del ruf de Valongia
Le Bregostane (ta molin de Pian)
Le bregostane e l Conzil de Trent
Le fae
Le granade
Le prume abitazion de Ciampedel
Le schiussane
Le strie e la garnaa
Le viere de or
Le Vivane
Le Vivane e l cian
Le Vivane e la lavadora
Madona de la neif
Maria del cender
Menar la pegna e le strie
No ge vel ge dar fe dut a le fémene
Numez
Saiuch
Se vel baratar la ciampana grana co chela da Busan
Sènt Nicolò
Sènt'Uliana
Sènt'Uliana dal milesetcent e nonantaset
Sènt'Uljana e diàol (malan)
Trasport di termegn
Vendeta de na stria (de Rossi)

Test
Amò valch de i draghes 

I draghes vivea te Lach de Antermoa e te Lach de Boé. I stajea ju, fon fon te l'aga, e canche i se begaa, i bugolaa che parea che tonasse. Nesciugn pel dir coche i à vardà fora, parché i stajea ju n fon de l'aga, e apena che i era te l'aria i era fech e fiama. Se i fossa resté n pez te l'aria i se aessa brujà desche n toch de legn. 

Nesc veies, iaves e besaves i contaa, che i li à vedui te na not scura e scurenta. I vegnìa fora dal lach, n grumen de fech roan co na couda roenta, che vegnìa semper piu scura. L ciel era lumenous e te la valada l'era più chiar che de dì. Se aessa podù nfilzar n fil te na voia. Rué te Lach de Antermoa, i sutaa te aga, che boìa e fajea n revedoz, che duta la val sdrenaa. Nesciugn no se fidaa restar de not apede un de chisc laghes, parché i draghes tiraa ite co la couda l bestiam e valch outa ence jent, e i li magnaa. 

I conta, che apede l'aga vivea n pìcol omenet, che de not ge paraa l bestiam davejin, che i draghes podea sorì ciaparli co la couda. 
Canche i draghes sgolaa stroz l'era n rie segn. O che vegnìa te chel an le aghe o na gran tempesta, o na morìa o n'autra desgrazia. Se sà che la jent era spaventada apena che se lasciaa veder n drach. 
Wikisource
Hugo de Rossi
Wikidata
d:Q23308540
Liams
 Rut Bernardi Paul Videsott Geschichte der ladinischen Literatur, p. 407
Notes

Persunaliteies ladines

de Rossi, Hugo
de Rossi, Hugo